Diari Oficial de la Generalitat Valenciana


Sumari del DOGV 6499, del 11-04-2011 (2011/4275)

Informació pública de l'alternativa tècnica del Programa d'Actuació Integrada de la Unitat d'Execució UE-22 Caramello, en sòl urbà residencial del Pla General de Llíria.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4275


Data del document
:   30-03-2011

Organisme emissor
:   L3m Construcción Urbanismo y Servicios, SA

Tipus de document
:   Anunci

Descriptors 

:   * Llíria
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada de la Unitat d'Execució UE-22 Caramello, en sòl urbà residencial del Pla General de Llíria. [2011/4275]  
Per mitjà d'aquest anunci i en compliment del que estableix l'article 134.4 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), se us tramet un avís de l'inici del procediment de gestió indirecta del Programa d'Actuació Integrada de la Unitat d'Execució UE-22 Caramello, com a titular cadastral.  
  
L'anunci de licitació aprovat per l'Ajuntament de Llíria va ser publicat en el Butlletí Oficial de la Província de València número 10, de data 13 de gener de 2011.   
La mercantil L3M Construcción, Urbanismo y Servicios, SA, domiciliada a València, avinguda dels Treballadors, número 4, i amb CIF B07852641, té la intenció de presentar-se al concurs per a la selecció de l'agent urbanitzador del programa d'actuació integrada esmentat i exposa al públic, durant el termini d'un mes, l'alternativa tècnica i el projecte d'urbanització, només a l'efecte que s'hi puguen presentar al·legacions; tot això d'acord amb el que estableix la LUV, en l'article 134, i les bases particulars del concurs.  
Tots els documents es protocol·litzaran davant del notari de Llíria, Ernesto Ríos Segarra, i se'n dipositarà també una còpia a l'Ajuntament de Llíria. Aquest avís s'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat, i s'iniciarà el termini d'informació pública d'un mes, a partir de l'endemà de la publicació en el Diari Oficial de la Comunitat Valenciana, o a partir de l'endemà de la recepció d'aquest avís si aquesta es produeix després de la publicació esmentada.  
Qualsevol persona que ho desitge podrà comparéixer dins del termini esmentat, a la Notaria indicada adés, que està ubicada al carrer de Gerardo Ferrando, número 2, baixos, amb horari pels matins de 09.00 a 14.00 hores, i per les vesprades, dimarts i dijous, de 17.00 a 19.00 hores, per a obtindre una còpia de l'acta de protocol·lització o sol·licitar que li siga mostrada l'acta, així com per a presentar-hi al·legacions. Igualment, podrà comparéixer a l'Ajuntament on hi haurà dipositada una còpia de la documentació descrita adés.  
Així mateix, i de conformitat amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, aquest edicte compleix la funció de notificació per a les persones interessades que siguen desconegudes, de les quals s'ignore el lloc de notificació, o a les qui intentada aquesta, no s'haguera pogut efectuar, a l'efecte de trametre un avís amb el contingut d'aquest anunci als titulars cadastrals, de conformitat amb el que estableix l'article 134.4 de la Llei Urbanística Valenciana.  
  
València, 30 de març de 2011.- L'administrador: Vicente Martí Ferrer.